Diari Oficial de la Generalitat Valenciana


Sumari del DOGV 8150, del 17-10-2017 (2017/9108)

Extracte de la Resolució de 3 d'octubre de 2017, de la Direcció General del SERVEF, per la qual es modifica la Resolució de 15 de desembre de 2016, per la qual s'aprova la convocatòria del programa mixt d'ocupació-formació Tallers d'ocupació, a càrrec de l'exercici pressupostari 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8150

Data del DOGV
:   17-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9108


Data del document
:   03-10-2017

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 3 d'octubre de 2017, de la Direcció General del SERVEF, per la qual es modifica la Resolució de 15 de desembre de 2016, per la qual s'aprova la convocatòria del programa mixt d'ocupació-formació Tallers d'ocupació, a càrrec de l'exercici pressupostari 2017. [2017/9108]  
BDNS (identif.): 326265.  
  
De conformitat amb el que preveuen els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la modificació de la dita resolució de convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Adaptació al Reial decret 694/2017  
Es fa una nova redacció del resolc nové de la resolució de convocatòria esmentada per a adaptar-lo al que preveu l'article 30.4 del Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, d'acord amb el que estableix la disposició addicional desena de la dita Llei 30/2015, de 9 de setembre, als efectes que en el cas d'ajudes dirigides a l'Administració General de l'Estat, les comunitats autònomes o les entitats locals, així com a les entitats la titularitat de les quals corresponga íntegrament a les anteriors, en el marc dels programes públics d'ocupació i formació, l'administració pública competent podrà anticipar fins al 100 per cent de la subvenció concedida, amb la sol·licitud prèvia que s'haurà de presentar una vegada acreditat l'inici de l'activitat formativa.  
  
  
Segon. Actualització del criteri de valoració relatiu a la igualtat de dones i homes  
S'actualitza el criteri de valoració número 9 relatiu a l'aplicació de mesures que garantisquen i promoguen la igualtat entre dones i homes, a fi d'optimitzar l'aplicació de les dites mesures.  
  
  
Tercer. Bases reguladores  
Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa mixt d'ocupació-formació Tallers d'ocupació, publicada en el Diari Oficial de la Generalitat Valenciana de 20 de juliol de 2016.  
  
València, 3 d'octubre de 2017.- El director general del SERVEF: Enric Nomdedéu i Biosca.